Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 1998. évi XIX. törvény (Be.) 2005. január 1-jétõl hatályos szabálya értelmében az elõzetes letartóztatást büntetés-végrehajtási intézetben kell végrehajtani; rendõrségi fogdában kivételesen – a bíróság, ill. az ügyész rendelkezése alapján,
Paragraph Index: 10

2005. évben 197 beadvány érkezett hivatalunkhoz, amelyekben 239 panaszt fogalmaztak meg a hozzánk fordulók. 181 esetben a szükséges tájékoztatás megadásával, 12 ügyben jelentéssel, kilenc esetben ajánlással, két alkalommal figyelemfelhívással zárult a vizsgálat. Egy ügyet pedig alkotmányos joggal összefüggõ visszásság hiányában, külön intézkedés nélkül zárt le az országgyûlési biztos. Az elõzõ évekhez hasonlóan idén is gyakran fordult elõ, hogy a gyámhivatalok késedelmesen – esetleg már az ügyintézési határidõ letelte után – kezdték meg eljárási cselekményeiket, így az elintézési határidõt jelentõsen túllépve hozták meg döntéseiket. Az országgyûlési biztos általános helyettese ezekben az ügyekben – amennyiben egyéb jog nem sérült – a jogbiztonsággal összefüggésben állapította meg az alkotmányos visszásságot. Több esetben elõfordult, hogy a hatóságok – a jogszabályban elõírtaktól eltérõen – nem határozatban döntöttek a panaszos kérelmérõl, hanem levélben tájékoztatták õket az eljárás lezárásáról. Ez az ügyfelek jogorvoslathoz fûzõdõ jogának sérelmét idézte elõ. Tapasztalataink szerint gyakori az eljárási törvény szabályainak figyelmen kívül hagyása is. Így a jogbiztonság követelményével összefüggõ visszásságot állapítottunk meg azokban az esetekben, amikor az egyes gyámhivatalok ugyanazon jogszabályt eltérõ módon értelmezték és alkalmazták. A gyermekeket megilletõ megfelelõ testi, szellemi és erkölcsi fejlõdéshez való jogával összefüggõ visszásságot és a hátrányos megkülönböztetés tilalmának sérelmét állapította meg a biztos a családi házat gyámhivatali engedéllyel elhagyó fiatalkorú után folyósítandó családi pótlék összegével kapcsolatban. A szülõi ház elhagyása esetén ugyanis a fiatalkorú után 18. életévének betöltéséig – jogszabályi rendelkezés alapján – senki nem jogosult családi pótlékot igényelni. A panaszok közül azonban változatlanul a szülõi, elsõsorban apai, majd a nagyszülõi kapcsolattartás végrehajtásával kapcsolatosak sérelmek (44) alkották a legnagyobb csoportot. Többször fordult elõ, hogy a végrehajtási eljárás során hozott határozatban a gyámhivatal a panaszossal közölte, a végrehajtás során hozott döntés ellen fellebbezni nem lehet,

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes